Gutuna 'brexit'-aren zulo beltzetik | Iritzia | Berria\nGutuna 'brexit'-aren zulo beltzetik\nBrexit-a zulo beltz bat da beste edozein gairi energia xurgatzeko gai dena. Haur pobreziaz, gure osasun sistema herrenaz eta milioika pertsonari eragiten digun etxebizitzaren krisiaz hitz egiteari utzi diogu. Gero eta aspergarriagoa den marmotaren egun batean kateatuta gaude, aduanen batasunaz eta tentsiorik gabeko komertzioaz eztabaidatzen.\nBazirudien Erresuma Batuak ez zuela parte hartuko Europako bozetan, baina kontserbadoreek ezin bete zituzten promesak errealitatearekin talka egiten ari dira, brexit-a erreferendumean doi-doi nagusitu eta hiru urtera. Gainera, erreferendum horretara deitu zuten alderdi kontserbadorearen zatiketak kudeatzeko.\nAztoramendu aro honetan guztian, erreferendumean botoa eman zuten gehienek ez dute aldatu iritzia: jarrera erradikalizatu besterik ez dute egin. Horrek esan nahi du Batasunean geratu nahi zutenek ez dutela onartuko brexit-a gelditzea ez den beste aukerarik. Joatea bozkatu zutenentzat, «akordiorik gabeko brexit-a» da orain egitea egokitzen dena, nahiz erreferendumean ez zen aintzat hartu aukera hori. [...]\nBi aldeetan, kontserbadorean eta laboristan, gero eta erradikalizatuagoak daude, eta gero eta jende gutxiago dago prest besteen argudioak entzuteko. Laborismoaren barnean ere tristea izan da etorkinen alde egin ohi zutenek borroka itxi hori uztea, kontuan harturik lider politikari batzuek oso popularra ez zen garaian egiten zutela etorkinen eta errefuxiatuen eskubideen alde.\nBeraz, hauteskunde hauek beste kapitulu bat dira Erresuma Batuko krisiaren normaltasunaren barnean [...]. Populismoen pasioen mendean dabilen kontinenteare aldean, Erresuma Batua beti izan zen egonkorra kontinentearen aldean. Nork baieztatuko luke egun ideia hori?\nHerrialdea penagarri dago, eta iparrik gabe. Gobernu bat behar du. Ondoezari eta krisi sozialari eta ekonomikoari heltzen ez dioten bitartean, hondoratzen segituko du, baina kontserbadoreek eusten segitzen dute, beldurrak jota daudelako zer etorriko ote den kontsentsu neoliberaleko lau hamarkaden ostean.\nEuropako gure hauteskundeak baliagarriak izango dira Erresuma Batuaren zatiketa, polarizazioa eta erantzunik eza azpimarratzeko. Ezer berririk ez, dakigunez.


Oinarrizko ordainketa-kontua: Zer baldintza bete behar dira dohaineko izango bada? - KontsumoBIDE-Kontsumoko Euskal Institutua\nOinarrizko ordainketa-kontua: Zer baldintza bete behar dira dohaineko izango bada?\nEkaina 10, 2020\nAurrekoren batean azaldu dugu zer diren oinarrizko ordainketa-kontuak, eta zer zerbitzu eskaintzen dituzten. Komentatu izan dugu, gainera, halako konturen bat dutenek hilero komisioa ordaindu behar izaten dutela, gehienez ere, 3 eurokoa. Alabaina, zerbitzu hori musu truk erabiltzeko aukera ere badago, zaurgarri izateko egoeran edo egoera finantzario eskasean daudenentzat.\nZer baldintza bete behar dira kontua dohainekoa izango bada?\nEgoera bakoitza Ondorio askotarako errenten adierazle publikoa (IPREM) erabiliz ebaluatuko da. Horretarako, familia-unitate bakoitzeko urteko diru-sarrera gordinak ezingo ditu honako gehienezkoak gainditu:\n2 aldiz IPREM (12 ordainsari), inongo familia-unitatetakoak ez direnentzat. Alegia, bakarrik daudenentzat.\n2,5 aldiz IPREM, lau senide baino gutxiagoko familia-unitate motaren batekoak direnentzat.\n3 aldiz IPREM, honako bereizgarriak dituzten familia-unitatekoentzat:\nLau senide edo gehiagokoa izatea\nFamilia ugariaren aitorpena izatea\nFamilia-unitateko pertsona batek % 33ko edo hortik gorako desgaitasun-maila izatea, ofizialki aitortuta.\nHorrez gain, familia-unitateko inork ezin du izan ondasun higiezinen titular, ez inongo merkataritza-sozietateren titular. Jakina, ohiko etxebizitza zerbitzu honetatik kanpo dago.\nBeste baldintza bat: oinarrizko kontua doan izateko baldintzak betetzen dituenak ezingo du kontu bat baino gehiago eduki.\nBaina, zer da beti ahotan darabilgun IPREM hori?\nIndize bat da, laguntzak, dirulaguntzak edo langabezia-subsidioa emateko erreferentziatzat erabiltzen dena; urtero argitaratzen da Aurrekontuen Legearen bidez. (Argi! Ez nahastu Lanbide-arteko Gutxieneko Soldatarekin, ez baitira gauza bera).\nUrteko IPREM (12 ordainsarikoa) oraingoz izoztuta dago 2020an ere, eta 6.454,03 eurokoa da gaur egun. Beraz, familiaren batek doako oinarrizko kontua lor ote dezakeen jakin nahi baduzu, hauxe kalkulatu behar duzu: egin IPREM bider 2, edo 2,5 edo 3 (kasuaren arabera), IPREMA 12 ordainsarikoa dela kontuan hartuta (6.454,03 euro), eta konpara ezazu emaitza familia-unitateko urteko diru-sarrera gordinekin.\nOrdainketa-kontuak eskaintzen dituzten kreditu-erakunde guztiak behartuta daude oinarrizko ordainketa-kontuak eskaintzera honako pertsona hauei: EBn legez bizi direnei, baita egoitza finkorik ez dutenei ere; asilo-eskatzaileak direnei; egoitza-baimenik ez dutenei, baina arrazoi juridikoengatik edo egitatezko arrazoiengatik ezin kanporatu daitezkeenei.\nFinantza eta aseguruak


berritasunak – CENTRO MÉDICO TOLOSA\nKontuan hartu beharrekoak... Euriarekin gidatuz gero, gidariak arreta handiagoa jarri behar du, zoladura bustiaren gainean ibiltzeak dituen arriskuak ekiditeko. Abiatu aurretik, pneumatikoak eta haizetakoak egoera ezin hobean daudela ziurtatu behar da; bidaian zehar, segurtasun-tarteak eta abiadura errespetatu behar dira eta, ikuspena urria denean, argiak piztuko dira. AHOLKUAK Higatutako pneumatikoek ez dute ura behar bezala baztertzen eta istripua eragin dezakete. Horregatik, aldian-aldian ordezkatu egin behar dira. Eguraldi txarra badago, joan astiroago eta utzi tarte handiagoa aurretik doazen ibilgailuekiko. Kontuan izan zorua bustita badago distantzia gehiago behar dela ibilgailua geratzeko. Haizetako-garbigailuak beti egoera onean egongo dira. Ez dugu eguraldi txarra hasi arte itxaron behar horiek aldatzeko.\nKONTUAN HARTU BEHARREKOA Izotza oso txarra da zirkulaziorako, baita oinezkoen zirkulaziorako ere. Denbora gutxian sortzen da eta zaila da garaiz ohartzea izotza dagoenik. Horregatik, hotz handiko egunetan, kontu handiz gidatu behar da leku ilunetan, zubietan eta korronteak dauden eremuetan; balazta erabiltzean, pixkanaka zapalduko da. AHOLKUAK Izotzari aurre egite aldera, hotz handia egiten duen egunetan segurtasun-neurririk onena ahalik eta kontu handienarekin gidatzea da eta aintzat hartzea tarte jakin batzuetan izotza egon daitekeela. Haizetakoak dira izotza dagoela adierazten diguten lehenengo elementuetako bat. Hala ere, badira bestelako mekanismo fidagarriago batzuk ere, besteak beste, kanpoko tenperatura neurtzen duten termometroak, benetan gomendagarriak negurako. Izotza agertzen denean, ABS bezalako sistema modernoek edo erabateko trakzioak ez dute saihesten ibilgailuak labain egitea eta, beraz, egokiena abiadura murriztu eta zuhurtzia handiagoz gidatzea da.\nOspakizunen ondoren, arreta berezia izan behar dugu zenbait ohiturekin: alkohola, nekea, loa … Alkohola eta drogen eragina oso nabarmena da gidatzeko garaian, batez ere ikusmenean (aurretik datozen autoen argiek errazago itsutu gaitzakete) eta jokaeran (arriskuaren ohartze baxua) . Udazken eta neguan, egunargi ordu gutxi daudenean gure ikusmena okerragoa da eta arreta gehiagotu behar dugu. Egoerahauetan alkohola edo drogen eraginpean gidatzea erokeria hutsu da; baita gehigijan ondoren ere. Gozez gaudela gidatzea ez da ona, gure odoleko glukosamaila jeitxi eta gidatzeko beharrezkoa den erreakzioak oztopatu daitezkeelako; baina gehiegi jan ondoren gidatzeak ere badu bere zailtasuna, konzentratzeko ahalmena jeisten bait da, batez ere jatean gain alkohodun edariak hartu baditugu.\nTolosa Zentro Medikuan, 60 urte baino gehiago dituzuenentzat armen baimenen bisatuari buruz, abantaila berri bat eskeintzen dizuegu. Gure zentrura azterketa medikua etortzen zaretenean ez duzue zuek kuartelera joan beharko. Gaur egun, geuk egingo dugu zuk joan beharrik gabe eta dohainik: - 60 urte baino gehiagokoek , 2 urtetik behin berritu behar duzue. - 70 urte baino gehiagokoek , urtero berritu behar duzue. Garaiz bideratzeko, azterketa medikua baimena bukatu baino 10 egun lehenago egitera etorri beharko duzue guk bideratzea nahi duzuenek.\nGURE ZENTRO MEDIKU ETA PSIKOTEKNIKOA TOLOSAN\nTolosa zentru medikuan 15 urte baino gehiago damazkigu Tolosaldean eta Gipuzkoa osoan gure zerbitzua eskaintzen. Gida baimenak atera edo berritzeko baimenduta gaude eta bapatean bideratzeko sistema telematikoa erabiltzen dugu (argazkirik ekarri beharrik gabe eta txanda eskatu gabe). Gidatzeko baimenak lehenbiziko aldiz atera edo berritzeko azterketa medikuak egiten ditugu bai eta armen baimenak, itsasuntzienak, arriskutsuak izan daitezken zakurrenak, gruenak, federazioenak (automobilismoenak, buzeoenak eta abarrenak ere), eta baita beste edo zertarako zihurtagiri mediku ofizialak ere.


Mugetatik Haratago proiektuan parte hartu duten ikastetxeak nafarroako Parlamentuan - Hospitalidad.es\nMugetatik Haratago proiektuan parte hartu duten ikastetxeak nafarroako Parlamentuan\nNafarroako Parlamentuan ikastetxe desberdinetako ikasleen eta ordezkari politikoen arteko topaketa bat antolatu du ALBOANEek martxoaren 20an, izan ere, “Mugetatik haratago“, erakundeak burututako hezkuntza proiektua Nafarroako ikastetxeetan migrazioa eta errefuxiatuen gaia lantzeko gida izan baita.\nEkitaldia Osoko Bilkuren Aretoan izan da eta bertan San Ignacio Ikastetxea, Carlos III. Eskola Teknikoa, Eunate BHI, Hijas de Jesús Ikastetxea, Sancho el Mayor BHI, Berriozar BHI eta Hezitzaileen Eskolako ikasle eta irakasleek parte hartu dute. Gainera, Alboan-eko kideek parte hartu dute, baita talde parlamentario guztietako ordezkariek ere.\nIván Benítez, argazkilari eta kazetariak bere lanen erakusketa bat egin zuen Sirian bizitako esperientzia kontatzen zuen bitartean, eta gerra egoeran bizi diren baina era berean gerratik kanpo dauden haurren eguneroko bizitza islatu nahi izan zuen. Iván Benítezen hitzartzearen ondoren, ikastetxe desberdinetako ikasleek “Mugetatik haratago” hezkuntza proiektuaren baitan garatutako hausnarketa eta lanak azaldu zituzten, eta ikastetxe bakoitzak ordezkari politikoei eskaera bat egin zien.\nMugetatik Haratago hezkuntza-proposamena da ALBOANek eta Loiolako Santutegiak sustaturik, Ellacuría Fundazioaren, Loiolaetxearen, Garapenerako Lankidetzaren Euskal Agentziaren eta Bizkaiko Foru Aldundiaren lankidetzarekin. Beren etxea uztera behartuak izan ondoren gure ingurunera etorri diren pertsonen errealitatearen berri zabaltzea du helburutzat. Gure kulturartekotasun testuinguruaren eta migrazio-prozesuaren etapen ibilbidea eskaintzen du: lekualdatze behartua, iraganbidea, mugak, eta harrera-herrialdera iristea.\n2017ko irailean, ikastetxeekin hasi ginen lanean DBH-eko ikasleen partaidetzaz, eta orain parte hartu nahi duen pertsona orori zabaldu nahi diogu esperientzi hau. Proposamenak ondorengo osagaiak ditu:\nKulturarteko hezkuntzaren inguruko trebakuntza.\nPertsona errefuxiatu eta migranteen errealitatearen inguruko formakuntza.\nKulturartekotasunaren inguruko baliabide didaktikoak.\nErrefuxiatu eta migranteen errealitateari buruzko ikaskuntza, gure testuinguruarekin eta desparekotasun globalekin erlazionatuz (2 eguneko egonaldia Loiolan).\nSentsibilizazio-ekintzen proposamena eta haiek indarrean jartzeko laguntza.\nKanpaina publikoetan parte hartzea.


Erregistratu offshore konpainia Vanuatu | Vanuatu IC eraketa\nEtxea Enpresa eratzea Jurisdikzioak Erregistratu Vanuatu enpresa\nVanuatu enpresaren eraketa\nPribatutasun eta konfidentzialtasun maila altua eskainiz\nZergak herrialdean hogei urte baino gehiago ordaintzetik salbuetsita\nVanuatu itsas konpainien eraketa ezin hobea da honetarako:\nAktiboak Babesteko Konpainia\nVanuatu enpresa nola erregistratu\nZure Vanuatu Enpresaren datuak\nZure Vanuatu konpainia gogokoenaren ordainketa\nVanuatu itsas konpainia eratzeko beharrezko dokumentuak\nNotarizatutako helbide egiaztagiriaren kopia\nIngelesezko CVa / Curriculuma\nEnglish Bank erreferentzia / erreferentzia gutuna prokuradorearen edo kontulari kualifikatu baten eskutik\nVanuatu enpresaren erregistro gastuak\nJabetza intelektualaren eta marka komertzialen zerbitzua Vanuatu uharteetan\nErregistratu Vanuatu enpresa ezaugarri nagusiekin\nNazioarteko Konpainia (BC)\nEnpresa-entitate mota IC\nBaimendutako kapital / akzio estandarrak 10.000 USD\nGure zerbitzu kuota (1. urtea) US$ 1,319.00\nGobernuaren kuota eta kobratutako zerbitzua US$ 900.00\nGure zerbitzu kuota (2 urtetik gorakoa) US$ 1,219.00\nMemoranduma eta Estatutuak (M&A)\nLehen zuzendaria izendatzea\n1 urteko Idazkaritza Zerbitzua\nCourier Company kit Akziodunaren egoitza helbidera\nVanuatu-n konpainia berri bat sartu nahi duenak Offshore Company Corp i ordaindu behar dio Vanuatu Gobernuaren kuota.\nGobernuaren tasaren ordainketa beharrezkoa da\nErregistratutako tokiko agentea Gobernuarekin eta kuotekin lotutakoa\nDeskargatu inprimakiak - Erregistratu Vanuatu enpresa\nEnpresaren eraketa Maiz egiten diren galderak (FAQ) - Erregistratu Vanuatu enpresa\n1. Nire presentzia fisikoa beharrezkoa al da Formation Vanuatu Company enpresari?\nEz, ez duzu Incorporation Vanuatu bisitatzeko beharrik\n2. Vanuatu-n behar al dut helbidea enpresa irekitzeko eta banku kontua aplikatzeko?\nEgoitza soziala eta posta helbidea behar dituzu zure enpresarentzat. Enpresaren erregistroak gordetzen diren enpresaren egoitza soziala eta akziodunek zenbait erregistro ikusi ahal izango dituzte; honek helbide fisikoa izan behar du - ezin da postontzia edo poltsa pribatua helbidea izan. Gure enpresaren kuota zure enpresaren helbide soziala barne.\nVanuatu enpresaren erregistroa\nVanuatu bankuko kontua\n3. Berritu behar al dut (urteko itzulketak) Vanuatuko Enpresen Erregistroan\nUrtero Vanuatu konpainiek urteko itzulketa aurkeztu behar dute.\nUrteroko itzulera garaiz aurkezten ez baduzu, berandu ordaintzea ordaindu beharko duzu. 6 hilabetez urteko itzulketa aurkezten ez baduzu, zure enpresa erregistroan kenduko da.\nAbenduan edo urtarrilean ez dago urteko itzulketarik aurkezteko datarik opor garaia dela eta.\nZure enpresa abenduan sortu bazen, urteko itzulketa aurkezteko data azaroa izango da.\nZure enpresa urtarrilean sortu bada, aurkezteko data otsailean izango da.\n4. Vanuatu konpainiarekin, erakundean nago (Akziodunak, Zuzendariak) ezagutzera eman ala ez?\nEz, Vanuatu offshore konpainia Ez da akziodunen edo administratzaileen informazioa zabaldu.\n5. Zein dira Vanuatu offshore konpainiaren abantailak?\nVanuatu offshore konpainiaren abantailak:\nVanuatu IBCak zergak salbuetsita daude\nBarne zergak ez dira ordaindu behar salbuetsitako eta nazioarteko konpainien etekin garbiak kobratzeko\nVanuatuk ez du inolako alderdirik zerga bikoitzeko beste itun batean\nEz da beharrezkoa urteroko batzar orokorrik egitea\nEz da urteko aitorpenak aurkeztu beharrik\nNazioarteko konpainiek pertsona fisikoa edo juridikoa izendatu dezakete zuzendari gisa, eta edozein nazionalitatekoa izan daiteke\nEz dago truke kontrolik Vanuatu-n\nZergatik sartu enpresa Vanuatu-n


Familia euskaldunek Txernobyleko biktimak omendu dituzte Ukrainian\nGaur 25 urte lehertu zen zentral nuklearra eta Txernobyl Elkarteko kideak Ukrainiara joan dira herrialdearen errealitatea lehen eskutik ezagutzeko eta urtemuga ekitaldietan parte hartzekoTxernobyl Elkarteko boluntario talde bat Ukrainiara joan da hondamendi nuklearraren biktimei egin behar dizkieten omenaldietan parte hartzeko, gaur (asteartea) hori gertatu zela 25 urte betetzen baitira.\nElkartetik azaldu dutenez, lehen eskutik ezagutu nahi dute herrialdeak bizi duen errealitatea, urte askotan bizkarra eman zaiona. Urtemuga ekitaldietara joateaz gain, familia euskaldunek udaran hartzen dituzten haurrak ere bisitatuko dituzte eta lore eskaintza egingo dute Viktor Kivenoken monumentuan; gizon hori hondamendia gertatu zenean besteen bizia salbatzeko bere bizitza eman zuenetako bat da.\nAipatutako monumentua zentral nuklearretik kilometro gutxira dagoen Ivankiev herrian dago; han bizi dira Euskadin uda igarotzen duten haurretako asko.\nHerri horretan bertan, Txernobyl Elkarteko kideek 25 lore jarri dituzte Ikurrinaren koloreko zintarekin eta krespoi beltzarekin. Gainera, kandela bat piztu dute erradiazioak kaltetu dituen pertsona guztien memorian.\nInformazio gehiago:Eitb: Familia euskaldunek Txernobyleko biktimak omendu dituzte Ukrainian\n75 aldiz ikusita


Tripulazio - Wikipedia, entziklopedia askea.\nGarraiobide bat gidatzeko eta bidaiariei zerbitzua emateko ardura duten pertsonak izendatzeko aukera ematen duen terminoa da tripulazioa.\nItsasontzietan, ontzia zuzentzeaz arduratzen den arduraduna kapitaina da. Zubi-ofizialak, makinen burua, zubi ofiziala eta marinelen burua dira tripulazio baten barruan dauden karguak.\nTripulazioaren ezaugarriak aldatu egiten dira garraiobidearen helburuaren arabera: karga-ontzi batek eta itsas bidaia batek ez dute tripulazio-mota bera.\n“TRIPULAZIO” HITZAREN ETIMOGIA Tripulazio jatorri etimologikoaz hitz egiteak zera esan nahi du: alde egin behar da, sinbolikoki hitz eginez, latinera arte.\n"Interpolatio" hitzetik dator, hau da, "Itsasontzi batean doazen pertsonak", eta hiru zati bereiziz osatuta dago:\n- "Inter-" aurrizkia, "Entre" esan nahi duela.\n- "Polire" aditza, "Garbitzen" sinonimoa.\n- "-ción" atzizkia, "Ekintza eta eragina" adierazteko erabiltzen dena.\nKAPITAINA Kapitaina edo komandantea itsasoan itsasontzi bat aginteaz arduratzen den pertsona da. Pertsona hori "patroia" ere izenda daiteke, kasu hauetan, normalean, itsasontzi txikien edo kostaldeen gobernuaren arduradunak direnean\nKapitaina autoritate guztia dauka itsazontzi batean. Itsasontziaren funtzionamendu guztiko arduraduna da. Zuzentzen du, koordinatzen du eta kontrolatzen du itsasontzian egiten diren jarduera guztiak, hori dela eta, segurtasunaren, tripulazioaren, kargamenduaren, nabegazioaren eta lana-organizazioaren arduraduna da. Armadorearen ordezkaria da.\nJolasaldi-ontziaen titulazioak basikoak dira eta errazak lortzeko.\nZUBI OFIZIALA Zubiko guardiak estaltzeko itsasontziak hiru edo gehiago ofizial izaten dituzte, kapitaina guardiak ez dituelako egiten. Itsasontzi batzuetan tripulazioan bi zubi-ofizial eta kapitainaz eratuta daude.\nLehenengo ofiziala alborako lanaren antolaketaren lanak ditu bere kontu, ordutegiak, estiba kalkuloak, mantenimendu lanak, segurtasun ekipoak kontrolatu…\nBigarren ofiziala porrot egitearia buruz arduratzen da, kapitainaren kriterioak jarraituz eta bere guardiaz ere arduraten da.\nHirugarren ofiziala nabegazioaren guardiaz arduratzen da, eta kasu batzuetan administrazio lanak egiten ditu (manifiestoak, tripulazio zerrendak…). Lehenengo ofizialak beste tareak batzuk esleitu dezake.\nPATROIA Kapitainaren karguaren antzekoa da baina arrantza-itsasontzietan (3000GT).\nSOBRECARGO Gainkargua itsasontziko kargaren arduraduna den ofiziala da. kargaren eta tripulazioaren dokumentazioa prestatzen du, beste kargu batzuk ere baditu: harrera, inbentarioa, kargaren entrega…\nMAKINA-NAGUSIA Makinen burua da makinen saileko arduradun nagusia, eta agindu du ontzi osoaren propultsio-sistemak eta zerbitzu osagarriak zuzentzea, gainbegiratzea eta mantentzea, bai eta nabigazio- eta atrakatze-sistemak ere, bai eta beharrezko erosketa-eskaerak egitea ere, dena behar bezala funtzionatzeko eta mantenimendu egokia egin ahal izateko.\nMakina nagusia profesional bat da, ondo formatuta eta titulatua (STCW’95)-ren bidez.\nMAKINA OFIZIALA Zubian bezala, merkataritza-ontzietan hiru ofizial behar dira, guardiak egiteko (4 ordu guardiako eta 8 libre ofizial) makinaren etengabeko zaintza behar dutenak (makinetako burua ordezten du, ez du guardiarik egiten), makinetako bigarren ofiziala eta makinen hirugarren ofiziala. Ofizial horiek unibertsitateko titulazioa eta eskatutako esperientzia izan behar dute, lehenbizi makinen praktiketan, bigarrenaren kasuan, makinen hirugarren ofizialen kasuan edo lehen ofiziala izateko makinen bigarren ofizial gisa.\nMARINEROA Oro har, tripulazioaren lodia osatzen dute, zerbitzuetarako itsasontzien kasuan izan ezik. Dagozkien ofizialen aginduetara, estiba-, mantenimendu- eta intendentzia-lanak egiteaz arduratzen dira\nPRAKTIKOA Gidaria ez da tripulazioaren parte. Ur mugatuetan edo atrakalekuetan eta desatraketan aditua da. Maniobra edo nabigazio arriskugarria hasi aurretik ontziratu. Zubian ordena guztiak zuzenean ematen dituen arren, itsasontziko komandanteak ez du bere ardura praktikoan uzten.\nMAESTRE Belaontzi zaharretan maisu-maistra izan zen itsasontziaren egoera egokia zela bidaia hasi aurretik.\nKONTRAMAESTRE Belaontzi handietan, kontramaisua marinelen arduraduna zen, maniobretan gidatzea bereziki. Gainera, estibaz eta nabearen mantenuaz arduratzen zen.\nGaur egun, itsasontzi pertsonal askotan nabigatzen jarraitzen du, tripulatzaile ez-ofizialek eta materialaz arduratzen dena.\nKapataz bezala kubiertan, aditua kaboetan, korapiloetan, pintura nahasteetan, kubiertaren mantenimendu prebentiboaren arduraduna, ere kaskoarena eta superestrukturarena.\nMILITARRAK Gerrako ontziek ez ezik, militarrak ere izan dituzte tripulazioaren artean.\nEspainiako ontziek, adibidez, militar espezializatuak izaten hasi ziren itsaslapurretatik babesteko, baina baita Espainiarekin gerran zeuden herrietaz babesteko.\nOrriaren azken aldaketa: 7 urtarrila 2019, 21:39.


Baserriko bizimodua - Ahotsak.eus\nBaserriko bizimodua
Lan-plangintza. Uda garaian, belar-ondoa. Armozua. Gerezi klaseak.
\nHizlaria(k): Oregi Oregi, Antonio\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan SOR-022-005 kodeko bideoa nahi duzula aipatzea: ahotsak@ahotsak.eus\nLan-plangintza. Uda garaian, belar-ondoa. Armozua. Gerezi klaseak.\nElkarrizketatzailea(k): Asier Sarasua Aranberri - Egoitz Unamuno\nData: 2002(e)ko uztailaren 02a\nGaia(k): Natura » Meteorologia , Baserria » Baserriko lanak » Baratzea eta soroa\n- Ta, gero, ostiango lanak, ba, ze esango dotsut, ba? Ostian hamengo basarrixa gehixen be eruan dot nik... Hor esango neuke pixkat buruakin jokatu dotela. Esango neuke, naon moduan egoteko. Zeaittik ez... Ni goizeko bostetan udako prisako zerian [zaonian] bedarrondua ta horrek historixok, goizeko bostetan jaikitzeko kostunbria. Bostak-bost ta erdiak. Hortxe, pixkat gehitxuao [...], baiña txorixekin batera, segia hartu bizkarrian ta banekazen hogeta hamar biaje edo nekazenak, edo berrogei, zarenak, banekixan goizian goizao jaiki ta amaittu artian nekatu barik eitten dozu biharra goizeko freskuran. Ze, zortziretan segia hartuta bedarra ebatera juan edo goizeko bost eta erdietan juan txorixekin batera, fresko-fresko alde haundixa dao, e? Onbre! Ta nik zortziretarako, ba, einda eukitzen naben nere tareia. Gero etxera etortzen nitzan ta lehelengo amak eta gero andriak, ba, nekan kostunbria, berakatz-zopa, berakatz-zopa hori sikuori, basarrikua, lehen eitten zana arrautza bat edo bikin, nahastau ta botilla erdi bat ardau eran geiñian. Ta geratzen nitzan "Pepe" moduan. Gero, ba, hartu...Armozau ta horrek eitten nittuanian, ba, bedarrak ebaittakuak zabaldu ein bihar zian, ba? Harek zabaltzera-ta juaten nitzan ta gero txaran, oin autopistian terrenuak kendu dittuen lekuan, keixa pillia zeuan. Arbola huandixak keixak. Baiña nik be ixo eitten naben, sasoia nekan ta. Ta keixa edarrak jan ta... osasuna, e? Osasuna da hori, e! Goizian goizao jaiki, armozau, gero bedarrak zertu ta gero keixa edarrak jan. Ta gero asko egoten zan hor ta, kaleko jentia etortzen zian keixak jatera. Bai, ta aittak esaten otsen: "Keixak jan, amaittu artian, baiña gero sagarrak eta beste frutak datozenian, harek errespetau, e? Harek ez." Ta hola errespetau be bai, e! Hamen kaletarrak, egunak egongo zian hogei lagun-ta ibiltzen zianak keixa jaten, [ze] arbola pilla [bat] zeuan ta keixia ginda-keixak eta, baltzak eta gorrixak, onak, e! Keixa klasia fenomenua.\n- Keixak orduan ze klase zeren?\n- Ginda-keixak, gorrixak, baltzak... Oin be badakaraz. Hor, autopistatik behera aurten be keixa pillia egon da. Ta horreri be esan notsen, [hor dabiz] ta juan zan urtian be [guardak] eta danak [hor ta bestia]. Ta nik esan najeuan: "Honek, oin bakia eitteko edarrena daneri emotia dok, ba!" Ta esan notsen ta: "Bueno, vosotros también comer. Entre todos vamos a comer antes y..." Iez be pillia egon zuan ta aurten be berdiña. Ta geuk be pillia jan dou. Ta nola horrek bertan dabizela, horrek hor ez ibiltzera txorixak jango zittuen danak. Baiña horrek hor... Eskabadoren zaratiakin ta kamioien zaratiakin keixak salbau ein dia. [...] be pillia jan dou ta [berok] be bai. Ta iez be bai ta aurten be bai. Ta danak konforme. Ta hor hiru-lau keixaaittik, "Ez dozue hartuko, geuk bihar dittuu" ta... Badakik ze etortzen dan hortikan. Ta dana da libre ta danak gustora; [berak] be gustora ta geu be gustora. Ta kitto. Ta hurrengo urtian, ba, seguramentetikan, oin goittik ibili dia, baiña gero buelta haundixa ein biharko da, zeaittik eze hori behian geratzen da, kortau eitten doskue. Hor behian terreno zatixa geratzen jakue, [hektarea] bat pasau ta gero han beste bat, bi. Ta behetik doiaz eittera kamiñua, behetik ein bihar doskue. Baiña lehen zuzen bertatik juaten giñan moduan, oin juan bihar dou han behetik bueltan, zeretik bueltan, ba, ein bihar dozuz bostehun metro, kilometro erdi gehixao igual. Baiña...\n- Lauaua geratuko da igual...\n- Bai, lauao be eingo dabe, baiña keixatara juan bihar bazara, hamendik horra juan biharrian, Iraolagoittittik juan bihar. Hori aldiori geratuko da, ta gero ikusi ein bihar han behetik, ba, bide ona eitten badabe behetik, ba, konpromisua be egongo da, jentia be ibiliko da pixkat eta bestia, baiña, ba! Baiña geratu, arbolak, edarrak geratu dia. Ta mordua, e! [Beste] hamar arbola edo... Ta gazte-gaztiak, e! Eukiko dittue hamalau bat urte edo, ia ointxe emoteko sasoian darenak. Oin be... Nik neuk oin ez dot ixotzen arbolara, gitxi. Alabian gizona, hor, Osintxukua etortzen da ta [harek bizikletan urtetzen dau] ta harek batzen dittu. Batu eingo nittuke, baiña nekia da. Peligro... ondiokan ez dakat nik hori zerori, baiña nola hankak euki bihar dozuzen postura txarrian ta bestia, geroko egunetan igarri eitten dotsazu. Nekatuta [agertzen] zara. Lanian baiño gehixao nekatzen zara. Ta horretxeaittik, ba, horrek gauzok laga ein dittut pixkat. [Ixo...] batzuk jateko-ta, baiña batzen-ta ordu pare bat arbolan neke haundixa da. Egun guztiko biharra baiño neke haundixaua da, zeaittikan postura txarrian egon bihar zara hankekin ta bestiakin ta... Ta hola.\nOilategia, erletxea eta sagastia\nSagardoa eta amonaren lursailak\nArbia ereiteko lanak; lurra lantzean erpilak nola apurtu\nGaztainak bota eta sagarra sartu\nBelar-ondoa eta haziak\nIlargiaren eta emakumeen hilerokoaren eragina\nTxori-klaseak: batzuk ugaritu egin dira; beste batzuk urritu\nArtoaren eta babarrunaren lanak


Caffeic Acid Phenethyl Ester (CAPE) hautsa (104594-70-9) ≥ 98% | AASraw\n/ Produktuak / I + G erreaktiboak / Caffeic Acid Phenethyl Ester (CAPE) hautsa\nSKU: 104594 70--9. Kategoria: I + G erreaktiboak\nAASraw sintetikoa eta produkzio-gaitasuna da gramatika, Caffeic Acid Phenethyl Ester (CAPE) hautsa (104594-70-9), CGMP arauaren eta kalitatearen kontrol sistema jarraitua azpian.\nCaffeic Acid Phenethyl Ester (CAPE) hauts bideoa\nCaffeic Acid Phenethyl Ester (CAPE) hautsa oinarrizko karaktereak\nIzena: Caffeic Acid Phenethyl Ester (CAPE) hautsa\nCAS: 104594 70--9\nFormula molekularra: C17H16O4\nPisu molekularra: 284.31\nUrteko puntua: -127 129 º C\nKolorea: Off-White hautsa\nAzido kafeikoaren fenetil esterrak (KAPE) hautsa erabiltzeko\nCaffeic Acid Phenethyl Ester (CAPE) hautsa, 2-phenylethyl (2E) -3- (3,4-dihydroxyphenyl) acrylate, Phenylethyl caffeate; Fenil kafetegia; Azido kaffeikoa 2-phenylethyl ester; β-Phenylethyl caffeate;\nGaixoen babesa kimioterapia eta erradioterapiako erregimenen kontrako efektuek kliniko eta profesionalen interesa erakarri dute. Caffeic Acid Phenethyl Ester hautsa (CAPE hautsa), erleen erlauntza propolisetik ateratzen da osagai aktibo gisa, zehazki faktorea κB nuklearra inhibitzen du mikromolaren kontzentrazioetan eta 5-lipoxygenase-catalysed oxigenazioa azido linoleiko eta azido arachidonic gelditzeko gaitasuna erakusten du. CAPE hautsek antiinflamatorios, antiproliferativos, antioxidantes, citostáticos, antivirales, antibacterianos, antifungales y propiedades antineoplásicas tienen. Berrikuspen honen helburua CAPE hautsaren in vivo eta in vitro erabilera laburbiltzea da, kimioterapiaren eraginpean eta erradioterapian eragindako kalteak eta bigarren mailako efektuak saihesteko animalia esperimentaletan eta tratamendu klinikoan CAPE hautsaren erabilera potentzialaren ikuspegi berri bat garatzeko. kimioterapia eta erradioterapiako erregimenetan babes agente gisa.\nCaffeic Acid Phenethyl Ester hautsa (CAPE hautsa) propolia osagai aktiboa da, abaraska erlauntza produktua. Caffeic Acid Phenethyl Ester hautsa transkripzio nuklearraren faktore inhibitzaile espezifikoa da, NF-κB. KAPE hautsek azido arachidonikoaren metabolismoaren lipoxigeno bidezko bide metabolikoa hanturan zehar ezabatu dute. Caffeic Acid Phenethyl Ester hautsak GIB-1 integraseak inhibitzen ditu eta eraldatutako zelulen ugaltzea ere inhibitzen du. Fibroblastoak eraldatutako apoptosia induzitzen du eta EGFen seinale transkripzioa eragiten du, bai proteina kinasa C eta ornitina decarboxilasa jarduera eragiten dituztenak.\nKonposatu hau Gene Erregulazioko ikerketarako produktu aipagarria da. Egin klik hemen Gene Erregulazioko produktuen ezaugarri nagusiak ezagutzeko. Ikasi gehiago ikertzeko beste arloetako molekula txikien bioaktibak sigma.com/discover-bsm-en.\nkonposatu Hau ere Sigma Liburutegi farmakologikoki of konposatu aktiboak, kalitate handiko, prest-pantaila konposatuen bilduma biologiko comentada baten zati gisa eskaintzen da. Egin klik hemen gehiago jakiteko.\nCaffeic Acid Phenethyl Ester hautsa (CAPE hautsa) Propolisaren konposatu bioagoko konposatu bat da. Literatura-bilaketaren arabera, CAPE hautsek antimikrobiarra, antioxidatzailea, antiinflamatoria eta propietate citotoxikoak dituzte. Berrikuspen artikulu honen helburu nagusia da CAPE hautsaren efektu terapeutikoak dauden desberdintasun desberdinen inguruko terapeutiko ondorioak laburbiltzea eta kritikoki ebaluatzea. Aurkikuntzak CAPE hautsa polifenol terapeutikoki aktiboan eta kimioterapiako adjuvant eraginkor bat da, eraginkortasun terapeutikoa hobetzeko eta kimioterapiaren eragin kaltegarriak gutxitzeko.\nKontuz Azido Kafeiko Fenetil Ester hautsa\nGHS arriskuen adierazpenak\n72 enpresek 3 enpresak jakinarazitako GHS informazio agregatua, CAPE hauts C & L Inventory-era. Jakinarazpen bakoitza hainbat enpresarekin lotu daiteke.\nH315 (% 100): larruazaleko narritadurak eragiten ditu [Oharra larruazaleko korrosio / narritadura] H319 (% 100): begiak larriki narritadura eragiten du [Oharra Beira begi larria / begi narritadurak] H335 (% 98.61): arnas aparatuaren sorrera eragin dezake [ toxikotasuna, esposizio bakar bat; Arnas aparatuaren narritadura]\nJakinarazpenen artean alda daitezke ezpurutasunak, aditiboak eta beste faktore batzuen arabera. Parentesi artean ehuneko balioa arriskutsuen kodeak ematen dituzten enpresen sailkapen jakinarazpena adierazten du. Arrisku-kodeak soilik dituzten 10% baino gorako portzentajeekin adierazten dira.\nKautelazko Deklarazio kodeak\nP261, P264, P271, P280, P302 + P352 + P304, P340, P305, P351 + P338, P312 + P321, P332, P313 + P337, P313 eta P362\nCaffeic Azido Phenethyl Ester (CAPE) hautsa iradoki ahal izango da, hainbat jarduera, hala nola Mikrobioen, antioxidatzailea, antiinflamatorio, eta cytotoxicity jarduera gisa edukitzeko. Aldez aurretik egindako ikerketek CAPE hautsaren toxikotasun kliniko prospektiboei buruz eskatzen dute agente terapeutiko gisa erabiltzeko. Literatura zabala dago eskuragarri ikerketa arlo batzuetan, baina arlo batzuk gutxiago edo gutxiago esploratzen dira; beraz, gaixotasunen tratamendu terapeutiko onena izateko polifenol arrunt eta ekonomikoa erabiltzeko ikerketak egin behar dira eta proposatu.\nHainbat faktore farmakologikotan eta animalia ereduetan efektuak azaltzen dira CAPE hautsentzat, baina ez da ezagutzen esangura klinikoa. In vitro propietate antimitogenoak, antizikarkorrak, antiinflamatorioak eta immunomodulatoryak ditu. Beste ikerketa batek ere frogatu du CAPE hautsak in vitro immunitate eta hanturazko erantzun akutuak suposatzen dituela. Minbiziaren aurkako efektua ere ikusi zen saguaren azala bepropoliarekin tratatu zenean eta TPA azpitik, azal papillomak eragindako kimikara. CAPE hautsek papilomak murriztu dituzte.\nAurreko literatura kontuan hartuta, CAPE hautsak iradoki ditzake hainbat jarduera, antimikrobiano, antioxidatzaile, antiinflamatorio eta zitotoxikotasun jardueretan. Aldez aurretik egindako ikerketek CAPE hautsaren toxikotasun kliniko prospektiboei buruz eskatzen dute agente terapeutiko gisa erabiltzeko. Literatura zabala dago eskuragarri ikerketa arlo batzuetan, baina arlo batzuk gutxiago edo gutxiago esploratzen dira; beraz, gaixotasunen tratamendu terapeutiko onena izateko polifenol arrunt eta ekonomikoa erabiltzeko ikerketak egin behar dira eta proposatu.\nCaffeic Acid Phenethyl Ester hautsa\nAzido kafeikoaren Fenetilo Ester hautsa\nNola erosi azido kafeikoaren fenetil ester hautsa; Erosi CAPE hautsa AASraw-etik\nAzido kafeikoaren fenetil ester hautsa errezetak:


Bergararen aurka lau neurketa dituzte Antzuola Kirol Elkarteko futbol taldeek . diariovasco.com\nBergararen aurka lau neurketa dituzte Antzuola Kirol Elkarteko futbol taldeek\nNeska alebinen taldeak ere Bergaran jokatuko du asteburu honetan, bihar hain zuzen. / AKE\nLau horietatik jubenilak baino ez dira ariko Eztalan, gaur arratsaldeko lau eta erdietan hasita\nAntzuola eta Bergararen arteko lau futbol derbi jokatuko dira asteburu honetan, bakarra etxean eta hiru, berriz, kanpoan, Ipintzan. Mutil jubenilek Eztalan hartuko dituzte aurkariak gaur arratsaldeko lau eta erdietan. Lider dira multzoan antzuolarrak eta zazpigarren, berriz, bergararrak.\nAurreko asteburuan atseden hartu ondoren, ligara itzuliko dira AKEko nagusiak, Bergaran bihar arratsaldeko lau eta erdietan. Sailkapenaren goiko aldean dira biak. Aurreneko lekuan Igor Larrearen mutilak euren bost partidak irabazi ondoren eta bigarren, bost puntura, Ipintzakoak.\nKadeteak ere Bergarara doaz, baina gaur. Goiz mugitu beharko dira gainera, hamarretan jarri dietelako neurketa. Bihar eguerdiko hamabiak eta laurdenetan dute hitzordua, bestalde, lehiaketan estreinatuko diren neska alebinak.\nAKEko beste bi talderentzat ere hasiko da liga urriko azken asteburu honetan. Benjamin mutilak Arrasate hartzekotan dira Eztalan eta alebinak, berriz, Arrasatera joango dira bihar goizeko hamaika eta erdietarako.\nInfantilek dute bidaiarik luzeena, gaur hain zuzen ere. Goizeko hamaikak laurden gutxiagotan Anaitasunari egingo diote aurre Azkoitian. Lider dira azkoitiarrak lehen bi jardunaldiak bete ondoren. Horietako batean aritu dira antzuolarrak, atseden eguna bete dutelako.


Jorge Oteiza URTZI IBERO DBH 4.C 5.TALDEA 2.\nBiografia Jorge Oteiza, Orion, Gipuzkoa, 1908ko urriaren 21ean jaio zen eta Donostian, 2003ko apirilaren 9an hil egin zen. Euskal eskultore eta artista ona izan zen. Euskal Herriko herritar, pentsalari, artista eta arkitektorengan eragin handia izan du eta euskal arima berreskuratzea izan baitzuen helburu bezala. 3.\nIkasketak Madrilen medikuntza hasi zen ikasten, nahiz eta arkitektura oso gustoko zuen. Laster, medikuntzaren mundua utzi eta eskultura munduan murgildu zen. Espainiako Gerra Zibila hasi zenean Ameriketan zegoen eta han gelditu zen bizitzen, Bogota hiriko Zeramika Eskola Nazionalean irakasle bezala. Garai hartan, bere lehenengo erakusketak Santiago de Txilen eta Buenos Airesen egiten hasi zituen. Madrileko unibertsitatea 4.\nMuseoa Oteiza Fundazio Museoa Nafarroako Eguesibar eskualdean dago, Altzuza herrian dagoen museoa da. Iruñea hiriburutik 9 kilometrotara gutxi gorabehera dago, bertan, Oteizaren 1.650 eskultura eta 2.000 artelan pertsonal ikus daitezke. Nahiz eta arraroa irudi, museo hau ez zuen Oteizak diseinatu, beste arkitekto batek baizik. 5.\nEtapak Oteizaren bizitza hiru etapa-tan bereiz daiteke, lehenengoa 1930 eta 1950. urteen artean kokatzen da. Etapa honetan, gehien bat kontzeptuekin esperimentuak egitea izan zuen helburu bezala. Hemendik tizekin obrak egiteko ideia atera zuen. 6.\nBigarrena, 1950 eta 1957 urte bitartean eman zen. Bere pentsakera artistikoa aldatzen joan zen eta “ los 14 apostoles” (Arantzazu) bezalako obrak egin zituen. Horrela bere obrarik famatuenetako bat eginez. 7.\n1957 eta 1959 urte bitartean bere obra guztien ondorio bat ateratzera eman zuen denbora. Piezen okupazioa eta desokupazioa landu zuen azken etapa honetan. 8.\nBere azken urteak

Museoa alzuzan egin eta gero, Alzuzan bizi izan zen bere azken urtetan eta azkenik 2003. urtean Donostian hil egin zen.


Euskal Herriko I Kontakt Inprobisazio Topaketa Aretxabaletan egingo dute - Debagoiena - Goiena.eus\nEuskal Herriko I Kontakt Inprobisazio Topaketa Aretxabaletan egingo dute\nOihana Elortza 2014-05-20 13:01\nKontakt dantza egiten bi lagun\n"Kontakt-a dantza mota bat da. Badu bere teknika, baina inprobisatuz egiten da eta kontaktua da erreferentzia". Horrelaxe definitu du Kontakt Inprobisazioa Oskar Estangak, Euskal Herriko Kontakt Inprobisazio Taldeko presidenteak. Maiatzaren azken asteburuan egingo du lehen topaketa elkarte horrek, eta Aretxabaletan egingo du, hango Jaiki elkarteak lagunduta.\n"Zaharren egoitzan egingo ditugu jatorduak eta gauak ere hantxe pasako ditugu. Mugimenduko ekitaldiak, baina, Ibarra kiroldegian izango dira gehienak. Jaiki elkartearen lokalean ere egingo ditugu batzuk eta azkena, Arrasaten egingo dugu, Mundumira jaialdiaren barruan", azaldu du Estangak. Bide batez, elkartearen urteko batzarra ere egingo dute topaketa horren barruan. Hala, Euskal Herriko talde ezberdinetako kideak etorriko dira eta Ibarran egingo dituzten dantza saioak talde horiek gidatuko dituzte.\nKontakt Inprobisazio izeneko dantza New York-en sortu zen 1978 urtean. Kontaktua da oinarria eta hainbat tokitan musika gabe ere dantzatzen dute. Maiatzaren 30ean, 31n eta ekainaren 1ean egingo dute topaketan, baina, musikarekin egingo dute.


«Auzotarrek ematen diote sostengua mendi lasterketari; boluntarioen laguntzarik gabe, ezinezkoa litzateke» - Ereñotzu - Kronika.eus\n«Auzotarrek ematen diote sostengua mendi lasterketari; boluntarioen laguntzarik gabe, ezinezkoa litzateke»\nIñaxi Oiarbide, Txilibita baserriko baratzean lanean, lasterketaren aurreneko aldapa atzean duela.\nEdizio borobila izango du Ereñotzuko Mendi Lasterketak aurten, 10garrena. Maiatzaren 15ean izango da, eta egun bereziaren atarian, auzoko boluntarioen babesa eta fideltasuna goraipatu nahi izan dute antolatzaileek. Haietako batzuekin hitz egin du Kronikak.\nNahi baino beranduago, eta bi urteko etenaldiaren ondoren, edizio borobila izango du Ereñotzuko Mendi Lasterketak datorren igandean, maiatzaren 15ean: 10garrenez jokatuko da. 11,75 kilometroko ibilbidea izango du, aurreko edizioetan bezalaxe, Urdaburu inguruetan. Lasterketarako izenemateak zabalik daude oraindik, rockthesport.com webgunean; eta korrikalariek bezalaxe, ez dute hutsik egingo boluntarioek ere.\nEgun bereziaren atarian, haien babesa eta fideltasuna goraipatu nahi izan du Axeriak Mendi Lasterketa Taldeak, egungo antolatzaileak: «auzotarrek ematen diote sostengua mendi lasterketari; urtez urte hutsik egiten ez diguten boluntario horien laguntzarik gabe, ezinezkoa izango litzateke lasterketa aurrera eramatea. Bakoitzak bere tokia dauka dagoeneko, eta aurten ere, beraiekin hitz egin dugunean jakiteko animatuko ote ziren, prestutasun haundia erakutsi dute denek. Oso eskertzekoa da». Eta berdin gertatzen da lasterketak zeharkatzen dituen lurren jabeekin ere: «inolako trabarik jarri gabe ematen digute baimena beti, eta edozertan laguntzeko prest azaltzen dira».\n«Txilibitatik igotzen direnez, behetik goraino ikusten ditugu korrikalariak; oso polita izaten da»\nHorietako bat da Txilibita baserriaren kasua. Abiatu eta berehala, XV. mendeko baserriaren ataritik pasako dira korrikalariak, eta bere lurretatik egingo dute lasterketaren aurreneko zatia, aldapa gogorrarekin. «Etorri zitzaizkigun antolatzaileak, lasterketa Txilibita ondotik pasatzea nahi zutela eta, baimen eske; eta baietz esan genien, noski. Ez zegoela arazorik, korrikalariak egun batez hemendik pasatzeagatik. Lapurretara etortzea baino hobea da!», dio Iñaxi Oiarbidek, barrez.\nLasterketa eguna asko gustatzen zaio Oiarbideri, gainera: «nik beti esaten dut, Ereñotzuko festarik onena horixe dela, mendi lasterketa. Eta beste askok ere esan izan didate, oso polita dela eta asko gustatzen zaiela». Lasterketa bere lurretatik pasatzea, ikusleentzat primerakoa iruditzen zaio: «hemendik joanda, behetik goraino ikusten ditugu korrikalariak; beste aldetik joango balira ez genituzke ikusiko. Oso polita izaten da, ikustea nola joaten diren korrikalariak tropelean, soka luzea osatuz. Auzokoak hemen egoten gara ikusten, bakoitza bere etxetik edo kaletik». Lasterketa nagusiaren aurretik, haurrena ere pasatzen da Txilibitako ataritik: «ederra izaten da hori ere. Adin guztietako haurrak ateratzen dira, eta nolako ilusioarekin, gainera!».\nUrtero egiten dute haurren lasterketa ere, helduenaren aurretik. Argazkian, 2016 urtekoa.\n«Hasiera-hasieratik, oso ona izan da jendearen jarrera Ereñotzun, boluntario izateko»\nHirugarren edizioan pasa zen Ereñotzuko Mendi Lasterketa Txilibitatik, aurreneko aldiz, ibilbide aldaketa egin zutenean. Aurreneko biak, Onddi aldera egin zituzten korrikalariek, 2011n. «Auzorako zerbait prestatu nahi genuen, eta orduan puri-purian zeuden lasterketak», azaldu du Mikel Otegik, lasterketaren sortzaileetako batek: «Gaizka Sarasolak eta biok pentsatu genuen lasterketa bat antolatzea, eta asko pentsatu gabe jarri ginen lanean». Dozenaka buruhauste izango zituzten hortik aurrera, baina boluntarioak lortzearena ez zen izan zailenetakoa: «hasiera-hasieratik, oso ona izan da jendearen jarrera Ereñotzun, boluntarioak lortzeko».\nAxeriak taldeak bezala, boluntarioen fideltasuna azpimarratu du Otegik ere: «gaur egun boluntario bezala aritzen diren berberak hasi ziren gurekin. Aldaketa txiki batzuk izaten dira, baina urtero errepikatzen den boluntario sare bat dago. Boluntarioen %90a egongo da hasiera-hasieratik». Eta sare horren garrantzia nabarmendu du: «boluntariorik gabe, lasterketa ez litzateke berdina izango. Diruarekin, badaude ia boluntarioen laguntzarik gabe antolatzen diren lasterketak; baina Ereñotzun, haien laguntzarik gabe ezinezkoa da. Dena oso ondo seinalizatuta ere, korrikalariak asko eskertzen du ibilbidean jendea egotea, bidegurutzeetan zintei begiratu beharrik ez izatea...». Mikel Otegik berak, lasterketa korrikalari bezala bizitzeko aukera izan zuen duela hiru urte, aurreneko zortzi edizioetan antolatzaile gisa aritu ondoren: «mundiala izan zen. Ikusi nituen egungo antolatzaileak lanean ondo, eta poza eman zidan. Eta abiatu nintzenean, disfrutatu egin nuen; sentitzen nuen nire semea zela lasterketa. Beste aldetik ikustea, gozada bat izan zen», kontatu du.\n«Auzoaren babesa sentitu dugu beti»\nLehengo antolakuntza taldeko kidea zen Unai Erroitzenea ere, eta boluntario lanetan jarraitzen du orain: Urdaburuko tontorrean egoten da, korrikalariak bideratzen, puntu ezberdinen arteko komunikaziorako zubilana egiten, eta inguruko boluntarioak koordinatzen. «Esango nuke urtero joan izan naizela Urdaburura, eta hala jarraitu dut antolakuntza utzi ondoren ere. Lasterketaren irteeran, auzoan dagoen urduritasun maila hori ez dut inoiz bizi izan», azaldu du.\nUrduritasuna, dena den, mendian dauden boluntarioek ere bizi dute: «lasterketa hasten denetik bukatu arte, dena ondo ateratzea nahi duzu, eta horrek sortzen dizu kezka. Askotan, ez dakizu zer aurkituko duzun egunean bertan igotzen zarenean. Tokatu izan zaigu Urdaburu inguruan zuhaitz bat erorita egotea, eta bidea libratu beharra... Apuro batzuk izan ditugu. Eta bakoitza bere postuan, zain egoten gara, korrikalariak noiz iritsiko. Urdaburutik, ikusten duzu noiz pasatzen diren toki batzuetatik, eta emisoratik ere saltsa izaten da, postuetatik pasatzen diren heinean, abixua emanez».\nBoluntario sarearen parte da bera orain, eta ondo daki, zenbateko garrantzia daukan sare horrek: «lasterketaren aurreko antolakuntzan lau-bost laguneko taldea aritzen ginen arren, horrelako lasterketa bat ezin da prestatu boluntario sare indartsu bat izan gabe, eta auzoaren babesa eduki gabe. Babes hori sentitu dugu beti, boluntario bila hasten ginenean lortzen genituelako. Horrek ere jarraitzeko indarra eman zigun, zortzi urte horietan. Segurtasuna geneukan, eguna iristen zenean jendeak erantzungo zuela, eta ez zela lasterketako punturik geratuko kubritu gabe», dio Unai Erroitzeneak.\nOrain, urteen poderioz ondo finkatuta dagoen sarearekin, bakoitzak dauka bere postua eta bere egitekoa: «oso ondo dakite zer egin behar duten, zein zinta bildu, zer prestatu... Eta toki batzuetan, baita korrikalariak nola bideratu ere, minik ez hartzeko».\nBoluntarioek beti erakutsi duten jarrera ere nabarmendu dute Mikel Otegik eta Unai Erroitzeneak: «prestutasun haundia erakutsi dute, tokirik urrutienera joateko ere. Eta eguraldi oso txarrak ere tokatu izan dira. Uholdeekin, haizeteekin... ere egon dira mendian, eta esaten dizute, bueno, gu nahiko ondo, korrika dabiltzanak okerrago. Beti izan dute jarrera positiboa, eta asko eskertzen da».\nMuxarra ehiza elkartetik, koadrila ederra mendira\n«Eguraldi txarra izaten denean, gogo gutxiago izaten da, baina gustura joaten gara. Gu ehizara joaten gara eguraldi txarrarekin, beti ez baita eguraldi ona izaten! Ohituta gaude», dio Peio Erroitzeneak. Hasieratik boluntario gisa aritu den horietakoa da bera, Muxarra ehiza elkarteko beste asko bezala: «lasterketa antolatzen hasi zirenean, galdetu ziguten mendira joateko koadrila osatuko al genuen, eta baietz esan genien, ez zegoela arazorik. Elkarteko gehienak egoten gara mendian, lasterketaren egunean; 16 bat lagun. Beti izaten da batenbat, ezin duena; baina gainerakoan, elkarteko guztiak». Gazte garaiak atzean utzi arren, osasunik eta borondaterik ez dute falta: «urte batzuk badauzkagu guk; elkarteko gazteenak ere, izango ditu 45 bat urte. Eta 60 urtekoak bagara batzuk; neroni, Santa Kruz bixkiak... Baina horrela ibiltzeko gauza garen bitartean, kontentu! Txarra izango litzateke joaterik ez izatea».\nAntolatzaileen deia jaso, eta koordinazio lana jartzen dute martxan, denak joateko moduan izango diren zehazteko, eta postu guztiak kubritzeko. Bakarrik egoten dira batzuk bere lekuan, binaka beste batzuk, eta koadrilaka elkartzen dira gune batzuetan. Eguraldi onarekin, ikusleen konpainiarik ez dute falta izaten: «Bentatxuriko bidegurutzean egoten naiz ni, eta dozena erdi bat lagun elkartzen dira lasterketa ikusteko; batzuetan, gehiago ere bai. Eta hizketan aritzen gara korrikalariak iritsi bitartean, lasai ederrean», dio Peio Erroitzeneak: «hasierako urteetan kezka gehiago izaten genuen, urduritasun pixka bat; baina orain badakigu zer egin behar dugun, eta lasai egoten gara».\nGoizeko 08:30ak aldera elkartzen dira antolatzaileak eta boluntarioak Auzo Udalaren inguruan: abituallamentuetarako beharrezko guztia hartu, eta kotxeetan taldeka igotzen dira mendira, gero bakoitzak bere posturainoko bidea oinez egiteko. «Batzuk, lehenago elkartzen dira, soziedadean elkarrekin gosaltzeko», dio Peio Erroitzeneak.\nHorietako bat da Angel Arruti: «hiru kotxetan igotzen gara Malbazarrera, eta guztiok gosaltzen dugu elkarrekin, 07:30ak aldera elkartuta, soziedadean. Basurdetan dabiltzanek badute ohitura hori. Eguna argitzerako elkartu, arrautzak, xolomoa, petxuga edota hirugiharra eraman, eta ondo gosaldu. Horrela, gero berandututa ere, ez zaizu inporta».\nAuzo Udaletik pasa eta hartu beharrekoak hartuta, mendira igotzen dira, bakoitza bere tokian jartzeko: «ni Malbazarren egoten naiz orain, igel putzua baino lehenago; baina abituallamentuan ere egon izan naiz. Normalean haurrak ere egoten dira bertan, eta oso ondo pasatzen dute. Polita izaten da. Denetik dago, korrikalarien artean. Batek burua jiratu ere ez du egingo, eta beste batek esango dizu honen partez txakolina jarri izan bazenute... Gertatu zen behin hori, eta gure artean, badaude bi lagun, txakolina eramaten dutenak, beraientzako. Eskaini egin zioten txakolina, eta baita berak edan ere!».\nUrtero, Malbazar inguruan jarri izan dute lasterketako bigarren abituallamentua, baina tokiz aldatu zuten aurreko edizioan: «sekulako zaparradak bota zituen, eta Malbazarretik Pagosardeko bordara mugitu genuen abituallamentua, babeserako. Segurtasun haundia ematen dizu bertan jartzeak».\nKorrikalariak arnasestuka, lasterketaren aurreneko aldapan, Txilibita baserritik gora. Argazkia: Aitor Urkia Etxeberria\nEgiteko ugari, lasterketaren aurretik, bitartean eta ondoren\nTalde haundia igotzen da elkarrekin Malbazarrera, berdintsuak urtero: «gaztetxoak dira aldatzen dijoazenak, koxkortzen dijoazen heinean», dio Arrutik. Beste talde bat, Akolako lepora igotzen da kotxean, eta bertan sakabanatzen dira. Batzuk Bentatxuri aldera joaten dira oinez, puntu ezberdinak kubritzeko; eta beste batzuek atzera egiten dute. Akolan jartzen dute lasterketako aurreneko abituallamentua, Santa Kruztarrek.\nBaina postuetan egon eta abituallamentuak prestatu bakarrik ez, beste egiteko asko ere badauzkate boluntarioek, korrikalariak iritsi aurretik, bitartean eta pasa ondoren. Atakak iriki behar dituzte, gune batzuetan pasoa erraztu, korrikalariak bideratu, arrisku pixka bat izan daitekeen tokian kontuz ibiltzeko eskatu, animoak eman...\nLasterketaren bukaeran, berriz, «mendia aurretik zegoen bezala uzten» saiatzen dira: «gure artean koordinatzen gara, postu ezberdinen arteko zatiak garbitzeko, eta hondakinak eta ibilbidea markatzeko zintak jasotzen ditugu», azaldu du Unai Erroitzeneak: «ni, normalean, oinez jaisten naiz Ereñotzura, azkeneko zinta horiek biltzeko».\nBeste batzuk, berriz, zintak eta hondakinak kendu, eta hasierako tokian elkartzen dira berriro. «Koadrila haundiagoak elkartzen diren tokietan, aukera daukate giro lasaiago batean komentatzeko lasterketari buruzko kontuak».\n«Egungo ibilbidea oso polita atera zitzaigun, korrikalariek ere esan ziguten, eta mantendu egin genuen»\nAsko dira mendian egoten diren boluntarioak, baina beherago ere, auzotik gertuago, korrikalarien zain eta prest egoten dira beste boluntario asko: Txilibitako eta Larre-Gaingo aldapetan, sagardotegitik Arrondoko antenara bideratzen, edota jaitsieraren azkeneko zatian, korrikalariek erreka gurutzatu behar duten tokian eta inguruan.\n«Ia denak bere tokian egongo dira aurten, berriro ere. Ezin duenak pena hartu du egoterik ez daukalako, eta alderantziz, aurreko edizioan ezin izan zuen bat edo beste, bueltan izango da aurten, berriro ere. Sekulakoa da hori, konpromiso haundia erakutsi dute lasterketarekin, eta izugarri eskertzen dugu», adierazi du Axeriak taldeak.\nHortaz, inolako kezkarik gabe, ibilbideaz gozatzeko aukera izango dute korrikalariek, beste behin. Eta badaukate zerekin gozatua, gainera, korrikalarien iritzietatik jaso izan dutenez. Aurreko zazpi edizioetako berbera izango da, hirugarren ediziotik aurrera mantendu dena: «aurreneko biak Onddi aldera egin ondoren, Urdaburu aldera aldatu genuen», azaldu du Mikel Otegik: «gure asmoa zen, bi urtez alde batera egitea, eta beste bi urtez beste aldera, Ereñotzuko inguruak ezagutarazteko. Baina oso ibilbide polita atera zitzaigun, korrikalariek ere esan ziguten; eta mantendu egin genuen azkenean».\nErenotzuko Mendi Lasterketa 2019 (Aitor Urkia)\nKronika - Erredakzioa 2019 mai 24 None\nErenotzuko Mendi Lasterketa 2019 (Mikel Arberas)\nKronika - Erredakzioa 2019 mai 20 None


Atsotitz honen harira, Etxebarri Martxan saretik, "Bizitza Osasungarria Familian" nola eramateko prestakuntza eman diete tokiko familiei.\n#EtxeanGeratzenNaiz mugitzeko proposamenak\nKoronabirusaren aurka hartutako neurriek eragin zuzena dute gure jarduera fisikoan. Orain inoiz baino garrantzitsuagoa da #PertsonaAktiboak izaten jarraitzea. Gogoan izan jarduera fisiko ezak gure osasun fisikoa eta mentala kaltetzen dituela.\nKirolaren Euskal Eskola 1.000 ikasletik gora urrutiko irakaskuntzetan\nAtxabaltaMugi! eta nerabeak\nAretxabaletako Udala kezkatuta dago nerabeek jarduera fisikoarekin duten harremanarekin, izan ere, ikerketa askok diotenaren arabera, adin honetan kirol uzte maila eta sedentarismoa nabarmen igotzen baita.


Ekologikoak eta osasungarriak diren menuak eskainiko dituzte hemendik aurrera Nafarroako hiru ikastolatan\nNafarroako hiru ikastolak menu osasungarri, jasangarri eta ekologiko berriak sartu dituzte eskolako jantokietan, bertako lehen sektoreko ekoizpenak hornituak.\nNafarroako Nekazal Produkzio Ekologikoaren Kontseiluak (CPAEN/NNPEK) eta Nafarroako Gobernuko Landa Garapeneko eta Ingurumeneko Departamentuak sinatutako jantoki kolektibo ekologikoak eta iraunkorrak sustatzeko hitzarmenari esker ezarri da proiektua. Menu berri hauek ezartzeko, Nafarroako Ikastolen Elkarteak eta Ekoaldek lagundu dute, kolektibitateetarako eta horeca kanalerako elikagai ekologikoak banatzeko zentro logistiko gisa.\nEstatu espainolean, haurren % 30-35ek gehiegizko pisua edo obesitatea dute. Nafarroan kopuru hori txikiagoa da, baina errealitate bat adierazten du: gure dietari proteina eta azukre gehiegi gehitzen dizkiogu, eta, kasu askotan, gure osasunaren aurka doazen elikagai ultra prozesatuak. Horri gehitzen badiogu sasoitik kanpoko elikagaien kontsumoa eta jatorri urrunekoa, emaitza ere negatiboa da ingurumenarentzat eta tokiko ekoizpenarentzat. Elikadura herritarren kezka handienetako bat bihurtu da azken garaietan, eta hori familiek ikastetxeetako eta eskoletako haurren elikadurarekiko duten kezkan islatzen da.\n"Lehen sektoretik datozen elikagai ekologikoak, tokikoak, freskoak eta sasoikoak, gure elikadura-ohiturak birbideratzeko, ingurumena errespetatzeko eta landa-garapenean positiboki eragiteko tresna dira", dio Nafarroako Nekazal Produkzio Ekologikoaren Kontseiluak .\nHorregatik, azken bi urteotan, menu osasungarriak, jasangarriak eta ekologikoak ezartzea bultzatu du NNPEK Iruñeko Haur Eskoletan, Gure Sustraiak baserri-eskolan eta Tuterako Argia ikastolan. "Horrela, herritarren kezkari erantzuten dio, menuak ezartzeko laguntza eskainiz, eta, aldi berean, elikagai ekologikoak eta tokiko nekazaritza ekologikoa sustatzen ditu", diote. Menu horiek osasun-agintariek nutrizio-irizpideei buruz emandako gomendioei jarraitzen diete, eta garaian garaiko elikagaiak, freskoak, tokikoak eta ekologikoak, sartzen dituzte.\nNafarroako Ikastolen Elkarteak menu horiek ordezkatzen dituen ikastoletan pixkanaka sartzeko apustua egin du. Fase honetan hiru ikastetxe hauek parte hartu dute: Jaso Ikastola, Paz de Ziganda Iruñean eta Tantirumairu Lesakan Ikastola hauek urte osoan lan egin dute menu berriak ezartzeko, CPAEN/NNPEKekin batera, Argia Tuterako ikastolak lortutako emaitzak egiaztatu ondoren. Izan ere, azken ikastola horrek urtebete inguru darama elikadura osasungarri, iraunkor eta ekologikoan murgilduta.\nCPAEN/NNPEK eta Nafarroako Gobernuko Landa Garapen eta Ingurumen Departamentuak sinatutako hitzarmenari esker egin ahal izan da proiektua. "Hitzarmena garatzeak elikadura hobetzea dakar, eta tokiko ekoizpen ekologikoari bultzada ematea ere bai, ezinbesteko tresna baita klima-aldaketaren eta nekazari kopuruaren murrizketaren egungo abagunean", esan dute.\nHorretarako, Ekoalde "funtsezko pieza izan da", 70 bazkide biltzen dituen ekoizleen eta egileen elkartea baita, eta ekoizle txikiei aukera ematen baitie kolektibitateen kanalera iristeko, produktuak batera eskainiz. "Lan hori garrantzitsua da, ikastetxeek ezin baitute banakako hornitzailerik jaso, eta, hala, lehen sektorea orain arte iristen ez zen merkatu batean sar daiteke".\nIkastetxeetako proiektuak menu jasangarri eta osasungarrietarako trantsizioari heltzen dio, elikaduraren erabateko aldaketa gisa. "Menuen egituran lan egin da, nutrizio-irizpideei, plateren elaborazioei eta sukaldeek elikagai freskoak eta sasoikoak sartzeko duten gaitasunari jarraiki; horrek eskatzen du zentroen inplikazio aktiboa, bai zuzendaritzarena, bai sukaldeko langileena, bai zaintzaileena eta irakasleena" dio NNPEK-k.\nNutrizionista batek eta CPAEN/NNPEKeko teknikariek osatzen dute zentroetako aldaketarekin batera doan diziplina anitzeko taldea, Menjadors Ecologics elkarteko Nani Moré sukaldariak gainbegiratua. Elkarte horrek antzeko aldaketak egin ditu Espainiako lurralde osoko ikastetxeetan.\nMenu kopurua eguneko: 1480\nUrteko menu kopurua guztira: 260.000\nInplikatutako ekoizle kopurua: 23\nSartutako hurbileko elikagai ekologikoak: arroza, oloa, pasta, lekaleak, irina, kontserba, arrautza, olioa, askotariko barazkiak.\nKanal hauetan artxibatua: Elikadura | Ikastolak | Nafarroa


Klaus Armbruster: "Bilbon turismo bide berriak ezagutzera eman nahi ditugu" - Uriola.eus\nKlaus Armbruster: "Bilbon turismo bide berriak ezagutzera eman nahi ditugu"\nuriola.eus 2014-07-18 13:09 Kultura-aisialdia Bilbo\nBaskale eusko-alemaniar elkarte soziokulturalaren eta BASKULTUR.INFO proiektuaren fundatzailetariko bat da Klaus Armbruster. Irabazi-asmorik gabeko elkarte honen helburua euskal historia eta kulturaren erakuslehio izatea da.\nZer esan dezakezu Baskale elkartearen inguruan, BASKULTUR.INFO proiektuaren arduraduna?\nBaskale 2010an sortu genuen Bilbon bizi ginen euskaldun eta alemaniar talde batek. Izenean topatu dezakegu gure helburua: BASK eta Ale, euskal herritarren eta alemaniarren arteko lotura alegia. KALE euskaraz kale esan nahi duelarik, Euskal Herriko eta alemaniera hizkerako munduaren arteko lotura metaforikoki deskribatu nahi da.\nBaskale elkarteak Euskal Herriko errealitate historikoa eta kulturala korratu nahi du, bidaien orokortasunetik haratago, lurraldearen eta jendartearen inguruko erreferentziak zabalduz.\nZein proiektu burutu dituzue orain arte?\nDuela bi urte, memoria historikoaren ikuspegia aintzat harturik, hartu-eman politiko eta kulturalaz osaturiko bidaia antolatu genuen Alemaniara. Gai hau lantzen duten talde ezberdinekin bildu ginen eta monumentu batzuk bisitatu genituen. Aldi berean, noizbehinka Euskal Herrira datozen talde alemaniarrak laguntzeaz arduratzen gara, azkenaldian Mainz-eko Unibertsitatetik eta Hannover-etik. Horretarako, frankismoaren inguruko bilerak edota jarduera memorialistak antolatzeaz gain, Euskal Herriko gizarte mugimenduen lana ere erakutsi dugu.\nOrain dela lau urte Ipar Irlandako errepublikarren eta unionisten arteko adiskidetze proiektu batean parte hartu genuen. Euskal gatazkaren historia ezagutzeko Euskal Herrira etorri ziren, komunikazio sareak ezartzeko xedearekin.\nMemoria historikoarekin konprometiturik gaude. 1936ko gerran Alemania naziak izan zuen parte hartzeari buruzko erakusketa antolatu dugu. Bestalde, Euskal Herrian alemaniar aztarnak bilatzea Baskaleren beste proiektu bat da, bide horretan egin beharko den lana sakondu nahi dugularik.\nHortaz, lan pila bat... Zenbat bazkide daude Baskalen?\n30 pertsona baino gehiago gara. Euskal errealitatea Europa mailan ezagutaraztea da batzen gaituen afera. Lan-talde bat konprometituta dago BASKULTUR.INFO proiektuarekin, zeinen bitartez euskal gaien inguruan sakondu nahi dugun. Informazio sakoneko artikuluen bidez, komunikabide tradizionaletan ohikoa dena baino harantzago joan nahi dugu, Euskal Herria ezagutu nahi duten pertsonak bultzatuz. Agerian da Euskal Herriari buruzko interesa asko hazi dela azken urteotan.\nBASKULTUR.INFO nola agertu zen?\nAipatutako interesaren erantzuna da BASKULTUR.INFO. Bereziki Bilbon nabaria izan da azkenaldian nazioarteko turismoak izan duen hazkuntza, non mundu mailako ospea duen museo batek ezinbesteko eginkizuna izan duen. Geroz eta ezagunagoa izan arren, Euskal Herriaren irudia gatazka armatuarekin edo nazionalismoarekin erlazionaturiko estereotipoekin gogor markaturik jarraitzen du. Gai guzti hauetaz modu kritikoan eta objektiboan hitz egiten dugu, eta, aldi berean, euskal errealitatearen aspektu ezezagunetan gure arreta guztia jartzen dugu.\nMasa-turismoak arazoak dakartza, toki guztietan bezala. Ez da zilarra distiratzen duen gauza bakarra. Mota honetako turismoaren helburua negozio azkarra besterik ez da, eta ondorioz, hein handi batean herritarren egunerokotasunak ezkutaturik geldituz. Turismoak ekarritako diru-sarrerak herrialdetik irteten dira hotel kate handien bitartez, tokian tokiko ekonomiara eta herri langilearen eskuetara bideratu beharrean.\nAspalditik ezagun eta lagunekin Bilbo bisitatzeko irteerak egiten hasi ginen. Pixkanaka hiriaren bisita gidatuaren kontzeptua garatzen joan ginen, eta orain, ibilbide bakarra eskaintzen dugu.\nZilarraren distiraz hitz egiten duzunean, Museoaz ari zara...\nNoski. Euskal turismoaren lorategian Guggenheim Museoak monolaborantza mota bat suposatzen du. Egunero milaka pertsona bertaratzen dira, ikonoa begiratu eta alde egiteko asmoz. Euskal Herriaren zati ezezagunenak azaleratzea da gure interesa, bai bidaiarientzako eta baita internautentzako ere. Museoarekin, Bilbo hiriak erakarpen turistiko garesti bat erosi du, eta egun batetik bestera Bizkaiak atrakzio bat izan du. Honen ondorioz, “Guggenheim eragina” delakora lotu da sektore oso bat.\nZergatik da beharrezkoa ohiko turismoaren aurrean alternatiben garapena?\nAipatutako Guggenheim eragina gainditzen lagundu nahi dugu. Masa-turismoak lan baldintza kaxkarrak bultzatzen ditu berekin edonon. Bisitariei soilik negozio handia sortzen duena erakusten zaie. Urte gutxitan, Bilboko Alde Zaharrak bisitari-talde ugariren inbasio ikaragarria bizi izan du, eta ondorioz, bertakoek jadanik nazkatuak daude “giriak” direla eta. Gainera, bisitetan euskal historiaren zati handi bat ezabatua izan da, gatazka ez aipatzearren; beharbada turismoa apolitikoa omen delako, gure ustez hala ez denean. Euskara bizirik dagoen Europako hizkuntzarik zaharrena izan arren, ez du inongo garrantzirik izaten; izan ere seinalizazio elebiduna turistentzako oztopo zail gisa ikusten da, ordea.\nAurreiritzi guzti hauek zalantzan jartzen ditugu, alternatibetan jarduten. Alde batetik, negozioa ondo dabil bidaiariekin, eta beste aldetik haatik, langileen poltsikoetan ezer gutxi gelditzen da. Krisi ekonomikoak monolaborantzen izaera arriskutsua eta iruzurtia azaleratu du: Museoaren irekieratik gutxira lehenengo hotelak itxi egin ziren. Honek erregioaren egonkortasun ekonomikorako dependentzia kaltegarria suposatzen du.\nTurismoa Giza Eskubide gisa?\nHasiera batean bai. Guztiok gustuko dugu beste hiriak, kulturak zein herrialdeak ezagutzea. BASKULTUR.INFO proiektuaren antolatzaileok ez dugu ideia horrekin moztu nahi. Egitura sozialak kaltetu ditzaken dependentziak sortu ez ditzan bezala egituratu behar da turismoa, egunerokotasuneko bizi-baldintzetan ahalik eta gutxien eraginez, hain zuzen ere.\nTurismoa, alegia guztiontzako errealitatea izan beharko litzateke, esaterako Europa ezagutu nahi duten afrikarrentzako. Baita ere sektorean lan egiten dutenentzako, jaso duten bisita bera bueltatzeko, baina irabazi nahikoa ez dutenez ezinezkoa egiten zaie ordea. Kontuan izateko zerbait dugu hau. Turismoa sozialki arduratsua eta ekologikoki jasangarria izan behar du.\nBASKULTUR.INFO proiektuak bere zerbitzu eta ekarpenekin beste irudi batzuk helarazi nahi ditu. Idilikoak eta ederrak beti ez diren istorioak aipatuko ditugu; ez dugu egiten irudikapen negatibo bat, hain zuzen ere, erabateko ikuspegi errealista bat proiektatzea dugu xede. Izan ere, Euskal Herria ez dela Espainia da gure mezuetariko bat.\nAipatutakoa ilustratzeko adibiderik?\nTurismo bulegoak ez bisitatzea aholkatzen duen auzo bat dugu hemen Bilbon: “no-go area”, arriskutsuegia omen da. San Frantzisko, hain zuzen ere, ez da auzo eredugarria, pobrezia eta migrazio tasa handiak dauzka. San Frantzisko auzoak historia oso aztoratua du eta bere arrastoak utzi ditu Bilbon; industrializazio eta meatzaritza historiaz ari gara. Honen guztiagatik izan ez balitz, Bilbo ez zen ezagutzen duguna izango. Zergatik baztertu auzo hau? Herri langilearen, prostituzioaren edota bizi baldintza miserableen historia delako, alegia ez da Bilbo garbi eta atseginaren irudia. BASKULTUR.INFO historia honetaz eta bere protagonistetaz hitz egiten du. Garapen historikoa modu erabatekoan kontatu nahi dugu. Honek aldaketa erradikaleko egoerak, hausturak eta muturreko egoerak eskatzen ditu. San Frantziskon meatzaritza-industriaren amaiera sekulako haustura suposatu zuen. Era berean, bertan garatzen ari den kultura alternatiboaz hitz egin behar dugu. Nire bidaietan beti interesatu izan zaizkit toki bereziak, bai New Yorken, bai Montevideon, bai Marrakechen eta baita Berlinen ere. Zergatik ukatu behar zaie Bilboko esperientzia hau ezagutzeko interesa duten bidaiariei? Auzo hau ezagutzen lagundu ditugun bisitariak asko gozatu izan dute, eta, aipatu beharra dago, esperientziatik bizirik irten zirela!\nZein jendarte mota duzue helburu gisa?\nHizkuntza alemana duen jendartea, hain zuzen ere. BASKULTUR.INFO sarearen mamia alemana da, taldean hizkuntz gehiagotan eskaintzeko lan egiten ari garen arren. Zera azpimarratu nahi dugu ere, bidaiatzeko interesa duten pertsonez gain, internet bidez euskal historia eta kultura jarraitzeko interesa duten pertsonengana ere zuzendu nahi dugula proiektua.\nBASKULTUR.INFO-tik turismoaren kontzeptu tradizionaletik at dauden pertsonak dira ere jomuga, kultura alternatiboaren inguruan interes pixka bat behar da eta. Paisai eder batengatik izerdi patsetan amaitzeko prest dagoen jendea behar da, aire girotua duten kotxerik ere iritsi ezin daitezken tokiak deskubritzeko prest, gauak ohatzetan pasatzeko edota tokian tokiko jendearekin kontaktua bilatzeko prest. Ziurrenik, gure zerbitzuak aprobetxatzeko eta gu bisitatzeko motibazioa izango ez duen jendea egon, egongo da. Aitzitik, jakin badakigu Europa erdialdea eta iparraldea jadanik hondartza, eguzkia, katedralak eta bestelako toki turistikoak bisitatzeaz akitua dela. Hala da joera eta horren aldeko apustua egiten dugu. Aldi berean, kolektibo alternatiboekin formakuntza-bidaiak planifikatzen laguntzeko borondatea dugu, esaterako aholkuak eta kontaktuak erraztuz.\nBASKULTUR.INFO-ren autodefinizioan “sozialki arduratsua” kontzeptua aipatzen duzue. Zer ulertu dezakegu horrekin?\nGure filosofia pentsamendu ekologikoa eta erantzukizun komunitarioan datza. Eztabaidatu ondoren, gure ekimenaren izaera hobekien deskribatzen duen adierazpena zera dela, “sozialki arduratsua”. “Alternatiboa” kontzeptu oso orokorra eta gastatua dagoela ulertzen dugu. “Jasangarria” delako hitza modan dago; normaltasuna gainditzeko edozertarako erabiltzen da eta ekologiko gisa janzten da. Gure ustez, ordea, kontzeptuak zalantza ugari uzten ditu airean.\n“Sozialki arduratsua” literalki ulertu dadila nahi dugu. Bisitatzen den gizartearekin bateragarria den turismoa bilatzen dugu. Enpresa gutxi batzuk baino gehiagoentzako baliagarria zaien eredu baten alde lan egiteaz gain, lan baldintzen kalitatearen hobekuntza ere aldarrikatzen dugu.\n“Sozialki arduratsua” zera esan nahi du, ahalik eta dependentzia gutxien sortzea, kostaldearen degradazioa, hotel sare erraldoiak, sektorearen monolaborantza edota modu masiboan bidaiatzea saihestea, hain zuzen ere (Itsaso Adriatikoan edo Costa Bravan gertatu den legez). Positiboki esanda ardura sozialak honako hau aitortzen du: duinezko existentzia baten bidean, herrialde bateko jendea lagundu behar duela turismoak, eta ez soilik herrialdea bisitatzen dutenen ikuspegian oinarriturik.\nZein da BASKULTUR.INFO sarearen ardura sozialaren praktika?\nAlde batetik, filosofia hau konpartitzen duten erakundeen arteko sarea eraikitzen ahalegintzen gara: sindikatuak, landa-etxeak, ekimen kulturalak, jatetxeak, baserri ekologikoak, nekazaritza kooperatibak. Hau da, modu batean ala bestean, turismoarekin kontaktuan dauden proiektu, pertsona eta taldeak, ala kontaktatzeko prest daudenak. Bakarrik, eragin gutxi izango dugu, baina lankidetzaren bitartez helburuak erdietsi daitezke. BASKULTUR.IINFO-rekin ez dugu kontzeptu berri bat gu bakarrik garatu nahi, turismo ekologiko eta arduratsuaren garapena bultzatu baizik.\nEuskal hizkuntza aipatu duzu, euskara, zuen jarduerarentzako erreferentzi puntua bezala kokatu duzuelarik.\nEuskera faktore oso garrantzitsua da, euskal nortasunaren eta kulturaren funtsezko aldagaia suposatzen duela. Estatu espainiarraren filosofia zentralista dela eta, Euskal Herrian elebitasuna historikoki zalantzan jarria izan da, eta, zentzu horretan, politizatua ere. Elebitasuna gauza naturala izan beharko litzateke. Alegia, Euskal Herrian bizi direnak, euskaraz hitz egiteko gai izan beharko lirateke, eskubide hori eskatu beharrik gabe. BASKULTUR.INFO gai honetaz hitz egiten du. Gu etorkinak gara, eta euskal hizkuntzaren ezagutzak euskal kulturaren fenomeno bereizgarriak ulertzeko ateak zabaltzen dizkizula ikusi dugu, esaterako bertsolaritza, musika, gastronomia, eta baita euskal pentsamoldea oro har.\nNola sortu zen euskal gatazkaren fase berria? Ala hobe esanda, nola jarri zen martxan bake prozesu berria?\nDenboran zehar, Euskal Herriko berriak biolentziarengatik soilik ziren ezagunak. Normalizazio prozesu bakoitzak ibilbide ia ikusiezina izaten du. Hemen bizi garenok aspalditik behatu izan ditugu gertakari guztiak, eta horregatik prozesuak ez gintuen ustekabean harrapatu. Euskal mugetatik harantzago, zentzu horretan eman diren aldaketak eta ahaleginak ez dira entzun, komunikabideen interes urriaren ondorioz. Gatazka armatua gainditzeko ezinbestekoa zen nazioarteko babesa. Baina norabide horretan denak ez daude ados. Espainiar Gobernuak partidismoa leporatzen die nazioarteko bitartekariei. Hori ez da produktiboa, gatazkaren konponbidearen aldeko interes gutxi adierazten da.\nKondor Legioaren inguruan egin duzue lan. Hitz gutxitan laburbiltzerik bai?\nNazien aire indar berriaren hazia izan zen Kondor Legioa, bada espainiar jeneral kolpistei lagundu ziela 1936tik aurrera, hango gerra-balantza desorekatuz. Helburu zibilak historian lehen aldiz izan ziren airetik erasotuak eta txikituak. Gernika gerraren krudeltasunaren eta nazien krimenen ikur bilakatu zen.\nBASKULTUR.INFO atariak zer erakutsi nahi du?\nAtariaren edukia era askotakoa da, gai ugari sartzen dira. Ez da soilik bidaiatzeko planak dauzkan pertsonei bideratzen. Gure azken jomuga, hizkuntza alemanezko euskal kulturaren Wikipedian bilakatzea da. Anbizio handiko helmuga da gurea, baina erronkak behar ditugu. Guk geuk kudeatutako lanpostuak sortu nahi ditugu eta interesatuta dauden pertsonei gure Euskal Herriko bizi-esperientzia transmititu. BASKULTUR.INFO irabazi-asmorik gabeko proiektua da. Noizbait bizibide batean bihurtzen bada hau, sekulako arrakasta izango da.\nEginkizun hauetarako, Baskale zergatik da aproposena?\nEuskaldun eta alemaniar talde mistoa gara. Bigarren abantai nagusia zera da, historia eta kultura hortaz oinarritzen den herrialdean bizi gara. Eta hirugarrenez, Austria, Suitza eta Alemaniako bisitarien bidai kulturarekin esperientzia profesionala dugu. Hainbeste urte Euskal Herrian bizi ondoren, kontaktu asko egin ditugu. Euskal izate hutsak proiektuarentzako oinarri sendoa suposatzen du. Eskaintzen dugun zerbitzuarekin, proiektua finantzatu nahi dugu. Turistentzako norako zail eta ezinezkoak eskaintzen ditugu; izan ere, iragarkietan ez dira azaltzen, ezezagunak dira eta ohiko ibilbideetatik kanpo aurkitzen dira.\nBASKULTUR.INFO-k ibilbide alternatiboak proposatzen ditu hirian zehar. Zein ezberdintasun antzeman daiteke ibilbide hauetan? Eta zein ezberdintasun dago Turismo Bulegoaren eskaintzarekin?\nBilbori dagokionez, esan bezala, San Frantzisko auzoa adibidez. Orokorrean, 40 urtez gizartea menperatzen egon den diktaduraren garaiak oroitzeko interes gutxi dute instituzioek. Izu politikoaz ez da ezertxo ere aipatzen, ezta euskararen debekuaren inguruan ere. 1936ko Gerran zehar egon ziren bonbardaketen toki zehatzik ez da ageri gida ofizial batzuetan. Bilbon, Durangon eta Gasteizen historiaren zati hau ikasten aritu gara ibilbide ezberdinetan integraturik. Ugaon, Larrabetzun, Otxandion zentzu horretan gabiltza. Ibilbide hauek ezagutzen dituzten pertsonek historiaren berebiziko hunkipena edukiko dute.\nOroitzen naiz 80. hamarkadan, alegia Euskal Herrira etorri baino askoz lehenago, Enzensberger alemaniarraren “El corto verano de la anarquía” liburua irakurtzen ari ginela, Bartzelonan aritu ginen etxez etxe bertan kontatzen den historiaren bilakuntzan. Gutxitan bizi izan dut hiri bat intentsitate hain handiarekin. Horixe bera da gure bisitariei erraztu nahi dieguna. Alemaniar iraganak rol garrantzitsua du guzti honetan. Duela ia 80 urte, Sestao, Eibar, Gernika eta Bilbo bezalako tokiak ehiza-hegazkin naziengatik izan ziren bonbardatuak; horrela, bertan zegoen Bigarren Mundu Gerrarako entrenamendu gisa baliagarria izan zitzaien. Orain bizi naizen etxetik 100 metrotara, egunkari baten egoitza suntsitzeko bonbak bota zituen Hitlerren Kondor Legioak. Bidaiariek historia guzti hauen jakinaren gainean egon behar dira.\nBASKULTUR.INFO-n zuzendu beharreko hutsunerik ikusten?\nIkusten dugun desabantai nagusiena zera da, Bilbo dugula gure egoitza moduan, zure hiria denez gero, hobekien ezagutzen duzun horretan bihurtzen da. Bilboz gehiegi hitz egitea ekidin behar dugu, Euskal Herrian zehar dauzkagun kontaktu onak horretan lagunduko dute. Babes publikoa ez dugunez, politikoago joango gara. Autoritateek gutxi laguntzen dute. Bilbon, Turismo Bulegoan gure liburuxkak ere ezin ditugu utzi. Herri txikietan ezberdina da, BASKULTUR.INFO bezalako ekimenekin poztu egiten dira.\nZeintzuk dira proiektuaren perspektibak?\nNorabide ezberdinetan garatu daiteke. Gure ekimenak beste hirietan haziak ereitea oso positiboa izango litzateke. Beste hizkuntzetara zabaltzea gure hurrengo pausoak izango dira. BASKULTUR.INFO webguneak hainbat hizkuntzaz osaturiko itzulpen automatikoa duen arren, denbora bateko konponbidea besterik ez da, finantza baliabide falta dela eta. Hizkuntza bakoitzarentzako ama hizkuntza gisa duen hiztunak edukitzea izango litzateke onena. Webgunea etengabe eguneratu beharko genuke. Lan asko da, baina baita informazio kantitate handi bat igortzeko aukera ere. Aurrerago, bisitariak koordinatzeko zentro gisa bulego txiki bat edukiko dugu, agian beste ekimenekin bat eginez.\nDatu biografikoren bat galdetzerik badut? Nola iritsi zinen Euskal Herrira? Aurretik zertan jardun zara?\nFormakuntzaz soziologoa eta hezitzailea naiz. Denbora askoz gazte etorkin kurdu eta turkiarrekin aritu naiz lanean. 90. hamarkadatik aurrera, gazte-truke baten bitartez Euskal Herria ezagutu nuen. Beranduago, hona bizitzera etortzea erabaki nuen, gizarte oso bizi batean, pertsona asko ohiko egituretatik at antolatzen direlarik. Bilbon, esaterako, hiriko festarik handiena, Aste Nagusia, boluntario askoren eskutik antolatzen da. Oso politizatua dagoen gizarte batean bizi gara, pertsonek euren interesak euren eskuekin lantzen dituzte, azkenaldian hori nahiko murriztu den arren.\nBeste etorkin gehienak bezala, lan oso ezberdinak izan ditut: itzultzaile, artisau, argazkilari, kanpin harreragile, bikoizte aktore, nazioarteko topaketen antolatzaile... eta, noski, alemanierazko irakasle ere bai. Momentu honetan, BASKULTUR.INFO proiektuan nabil buru-belarri.\nMila esker elkarrizketarengatik.\nPlazerra nirea izan da, gure proiektua aurkezteko aukera emateagatik.


ZERUA ALA INFERNUA: "AZPIMUNDUKO ELKARRIZKETA" https://www.gaztezulo.eus/albisteak/zerua-ala-infernua-azpimunduko-elkarrizketa-3 https://www.gaztezulo.eus/albisteak/zerua-ala-infernua-azpimunduko-elkarrizketa-3/@@download/image/zerua_ala_infernua.jpg\nZein ez da Arantzazura\nBere koadroak behatu eta bekainak\ndepilatzeko pintzatxoa zakarretara\nbotatzeko gogoa piztu, biak ba.\nFrida Kahlo. Ez zara matematiketan oso abila, ezta? Hamabi apostolu ziren eta ez hamalau, norbaitek esan behar zizun!\nJorge Oteiza. Baina, baina... zer uste duzu zuk? Garrantzitsuena figurek irudikatzen dutena da eta ez zenbat diren. Horregatik hamalau apostolu jarri nituen eta listo! Eta ez nituen gehiago jarri kabitzen ez zirelako, bestela.... Nire oihartzuna hainbat diziplinatan ikusten dugu gaur egun, hala nola eskultura, pintura, arkitektura, poesia, estetika, zinema, antropologia... imajinatzen dut zuretzat ere erreferente izango naizela ezta?\nF. K. Noski, zer egin behar ez dudan erabakitzerako garaian. Niri ez zait interesatzen diziplina asko dominatzea, hau ez da txapelketa bat. Eskura margoak eduki nituen eta horiekin nire mina azalaraztea lortu nuen. Hori da axola duena, artea minarentzako ukendua izatea. Horrenbesteko talentua izateak egiten duzun tontokeria oro maisulana dela pentsatzeko beste ezertarako ez dizu balio.\nParisen egon nintzenean surrealistak ezagutu nituen eta beraien pedanteria ezin izan nuen jasan. Beraz, nirekin txorakeria gutxi... Nola definituko zenuke egiten duzuna nire amonak ere ulertzeko moduan?\nJ. O. Surrealismoa, lehen eta bigarren mundu gerratearen artean egon zen mugimendurik garrantzitsuena izan zela esango nioke zure amona horri. Baina badakizu zein izan zen nire arerio nagusia? Arrazoimena! Nire helburuek artearen mugak gainditzen zituen eta asko ez zeuden prest aparteko esfortzu hori egiteko. Zu eta zure amonak esfortzu minimo hori egingo ez duzuenez, joan zaitezke zuen mailakoa den El Chavo del 8 ikustera eta listo, guztiok pozik! Surrealista esaten duzunean mespretxuzko jarrera sumatzen baitut, baina ez ahaztu, inoiz onartu ez duzun arren, zuk ere surrealismo etniko ukitu bat ere baduzu. Dena den autorretratuengatik egin zinen ospetsu. Ego altu samarra agian?\nF. K. Ezjakin halakoa! Istripu larri baten ondoren ospitaleko ohean hilabeteak egon bazina esango zenidan zer margotuko zenukeen, zure bizar urdineko azken ilea ere agertuko zen zuren lanetan surrealismotik hiperrealismora paseaz! Ni nintzen eskura nuen modelo bakarra eta paisaiak nire barne munduak. Egia esan, nire burua hobeto ezagutzeko ariketa aparta izan zen, probatu behar zenuke noiz edo noiz. Aizu eta orain ez duzu txapelarik erabiltzen? Ez dira inoiz ahaztu behar gure jatorriak, begira niri, mexikar tradizioko soinekoak ez ditut gainetik kentzen!\nJ. O. Egia esan soineko ederrak erabiltzen dituzu bai, hori aitortu beharra dago. Txapelik ez dut erabiltzen, hasteko zeruan nagoenetik pentsioa murriztu didatelako eta dirua beste gauza garrantzitsuetan inbertitzen dudalako. Eta bigarren Antonio Elosegik esan zidalako, urtero egiten dituzten 160.000 txapel horietatik, erdiak militarrentzat direla, beraz... Soinekoak aipatu dituzula, Mexikon mugimendu artistiko berri bat sortu zenuela esan didate. Europako modeloak atzean uzteko asmoz eta arte estilo independente berri bat sortzeko. Euskal Herriko erreferenteak ez zenituen gustuko ala?\nF.K. Euskaldunok beti bezain euskalozentrista! Bai, bai, hitz hori ez du Euskaltzaindiak onartzen baina onartu behar luke, zuek baino ego handiagorik gutxik! Maite ditut euren kulturatik jasotakoa hartu eta hori bere egiten duten artistak, kultura guztiek baitituzte gauza interesgarriak eskaintzeko eta bertakoek baino hobeto ezin dezake hori beste inork interpretatu. Horregatik, nik ez nizuke inoiz galdetuko mexikar erreferenterik zergatik ez duzun erabili. Gero niri esan ego altua dudala... Halere, galtzaile plantak egiten zenituen horrelako esaldiak boteaz: ”Ez utzi galtzen zure galtzaile karrera, arrakasta kaka zahar batengatik” eta 88ko erakusketa egin ez zedin ere saiatu omen zien. Arteak ez al du partekatua izan behar bada?\nJ. O. Aipatzen duzun 88ko erakusketa horren ostean sekulako arrakasta izan nuela esan behar dizut, hori hasteko. Bestetik artea bakoitzak nahi duen moduan izan behar duela uste dut. Gaur egun edozer kontsideratzen da arte eta ez nago batere ados. Historian, hainbat filosofo eta artista aritu izan da horretan, baina ez da artea bera zer den definitzerik lortu eta are gutxiago, sailkapenik egiterik. Halere Piccaso saiatu zen nolabait zure artea definitzen. Retrato de Cristina, mi hermana zure koadroaren inguruan, Picassok Diego Riverari esan omen zion: “Begira aurpegi honi. Ez zu, ez ni, ezta Derain ere ez da gara honela pintatzeko gai”...\nF. K. Eta a zer zaputzaldia hartu zuen Diegok, nire senar mozoloak! Picassoren groupiea zen kasik eta berak ni nahiago! Aitortuko dizut, horrekin egoa apur bat puztu zitzaidala, ez zure mailaraino baina irribarretxo bat atera arazi zidan. Asko dakizula niri buruz dirudi, zer iritzi duzu nire arteaz?\nJ. O. Zintzoa izango naiz, pertsona bezala konplikatu samarra zarela uste dudan arren, azken galdera honetan aitorpen bat egingo dizut: zure jarraitzaile sutsua naiz! Zure familiaren bizileku izandako Etxe Urdina, egun zure museoa bihurtutakoa alegia, gutxienez bost aldiz bisitatu dut eta zure obraren inguruko liburu guztiak irakurri ditut. Parean dauzkadan lau lainoetan zure bi erretratu dauzkat zintzilik eta zuri omenaldia eskaintzeko asmoz, bi bekainen artean marra beltz bat ere margotu dut... Maite zaitut Frida! Eta egin dizudan azken aitorpen hori aprobetxatuz, nahi baduzu egunen batean, nire jaioterrira –Oriora– gonbidatuko zaitut bisigu eder bat afaltzera. Animatuko zinateke?\nF.K. Noski, ohore bat izango da, gainera entzun dudanez Euskal Herrian oso ongi jaten omen da. Aitortu behar dizut, egiten duzun guztiaren zalea ez banaiz ere, gauza batzuk gustuko ditudala eta Oriora noanez, bide batez Arantzazura joateko aprobetxatu dezakegu, ea benetan dirudien bezain ikusgarria den!